Christine Swane kunne være blevet eksponent for de såkaldte ''[[Fynboerne|Fynbomalere]],'' med sin tilknytning til hjemegnens malere, broderen Johannes Larsen og Fritz Syberg m. fl. Hun ville imidlertid mere end det - hun eksperimenterede på forskellig vis i arbejdet med både maleri, unika-keramiske værker og broderede tæpper m.v. I 1920 frekventerede hun [[Harald Giersing]]<nowiki/>s malerskole, og senere, i 1926, udførte hun studier hos pottemager Vinberg i Bregnerød og på [[Designmuseum Danmark|Kunstindustrimuseet]]<nowiki/>s Håndværkerskole. Fra at have arbejdet i de tidlige malerier, oftest blomsterbilleder i naturalistisk stil, udviklede hun sig videre til et kubistisk formsprog, med blå, grønne og citrongule lysende, næsten akvarelagtige farver. Udviklingen tog form i særlig grad efter mødet med malerne [[Karl Isakson]] og Sigurd Swane og udlandsrejserne.<ref name=":0" /> I 1937 skænkede [[Ny Carlsbergfondet]] Christine Swanes monumentale oliemaleri ''Udsigt, Tisvilde Hegn'' til den nyindviede [[Kvindernes Bygning (København)|Kvindernes Bygning]] i København.<ref name=":2" /> Billedet er opbygget kubistisk, med store rolige flader, der lader landskabets farve- og formfigurer drage beskueren ind gennem skoven, mod havet. Et andet af hovedværkerne er en vægmosaik, udført til Damsøbadet på [[Frederiksberg]] 1949-51.<ref>Monika Blatschek ''Christine Swane'' i Dansk Kvindebiografisk leksikon, Kvinfo </ref>
Personbillede_savnes Kunst Historie Maleri